

VLADA REPUBLIKE HRVATSKE

Zagreb, 25. kolovoza 2022.

|  |  |
| --- | --- |
| **PREDLAGATELJ::** | Ministarstvo mora, prometa i infrastrukture |
| **PREDMET:** | Prijedlog odluke o donošenju Srednjoročnog plana razvitka vodnih putova, luka i pristaništa Republike Hrvatske za razdoblje od 2022. do 2031. godine i Akcijskog plana za provedbu Srednjoročnog plana razvitka vodnih putova, luka i pristaništa Republike Hrvatske za razdoblje od 2022. do 2024. godine |

# P r i j e d l o g

Na temelju članka 133. stavak 1. Zakona o plovidbi i lukama unutarnjih voda („Narodne novine“ br. 144/21), Vlada Republike Hrvatske je na sjednici održanoj \_\_\_\_\_\_\_\_\_ 2022. godine donijela

**O D L U K U**

# o donošenju Srednjoročnog plana razvitka vodnih putova, luka i pristaništa Republike Hrvatske za razdoblje od 2022. do 2031. godine i Akcijskog plana za provedbu Srednjoročnog plana razvitka vodnih putova, luka i pristaništa Republike Hrvatske za razdoblje od 2022. do 2024. godine

**I.**

Donosi se Srednjoročni plan razvitka vodnih putova, luka i pristaništa Republike Hrvatske za razdoblje od 2022. do 2031. godine i Akcijski plan za provedbu Srednjoročnog plana razvitka vodnih putova, luka i pristaništa Republike Hrvatske za razdoblje od 2022. do 2024. godine, u tekstu koje je dostavilo Ministarstvo mora, prometa i infrastrukture.

# II.

Zadužuje se Ministarstvo mora, prometa i infrastrukture da o ovoj Odluci izvijesti nadležna tijela i nositelje provedbe posebnih ciljeva iz Srednjoročnog plana i mjera iz Akcijskog plana iz točke I. ove Odluke.

# III.

Zadužuje se Ministarstvo mora, prometa i infrastrukture da Srednjoročni plan i Akcijski plan iz točke I. ove Odluke objavi na svojim mrežnim stranicama.

# IV.

Ova Odluka stupa na snagu danom donošenja, a objavit će se u „Narodnim novinama“.

KLASA: URBROJ:

Zagreb,

# PREDSJEDNIK

mr. sc. Andrej Plenković

**O B R A Z L O Ž E N J E**

Temeljem članka 133. stavka 1. Zakona o plovidbi i lukama unutarnjih voda (NN broj 144/21), Vlada Republike Hrvatske donosi Srednjoročni plan razvitka vodnih putova, luka i pristaništa. Srednjoročni plan donosi se na temelju Strategije razvitka riječnog prometa u Republici Hrvatskoj za razdoblje od 2022. do 2032. godine donesene od strane Hrvatskog sabora na 11. sjednici dana 15. srpnja 2022. godine, koja je objavljena u „Narodnim novinama“ broj 87/22 dana 27. srpnja 2022. godine.

U okviru Projekta „Izrada strateške dokumentacije razvoja vodnih putova i luka unutarnjih voda RH“ (financiranog u okviru Operativnog programa konkurentnost i kohezija 2014.-2020.) izrađuje se ukupno 6 dokumenata, i to: Strategija razvitka riječnog prometa u Republici Hrvatskoj za razdoblje od 2022. do 2032. godine, Studija procjene utjecaja na okoliš (SPUO) i Srednjoročni plan razvitka vodnih putova, luka i pristaništa Republike Hrvatske za razdoblje od 2022. do 2031. godine te Revizija Master planova Lučkih uprava Osijek, Vukovar i Slavonski Brod.

Ministarstvo mora, prometa i infrastrukture izradilo je Nacrt prijedloga Srednjoročnog plana razvitka vodnih putova, luka i pristaništa Republike Hrvatske za razdoblje od 2022. do 2031. godine i Akcijski plan za provedbu Srednjoročnog plana koji su temelj budućeg prometnog razvoja riječnog prometa Republike Hrvatske.

Svrha ovog Srednjoročnog plana je provedba projekta kroz definirane posebne ciljeve i mjere narednih devet godina, a koji će rezultirati modernizaciju sustava unutarnje plovidbe te njezinu potpunu integraciju u Europsku prometnu mrežu.

U suradnji s Ministarstvom regionalnog razvoja i fondova EU (koordinacijsko tijelo) usklađeni su posebni ciljevi i pokazatelji uspješnosti, regulirani Zakonom o sustavu strateškog planiranja i upravljanja razvojem Republike Hrvatske (NN broj 123/17) te Uredbom o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN broj 89/18), koji su usredotočeni na:

* Optimizaciju i automatizaciju sustava unutarnje plovidbe,
* Povećanje konkurentnosti unutarnje plovidbe,
* Jačanje ekološke održivosti unutarnje plovidbe
* Povećanje infrastrukturnih kapaciteta te
* Jačanje sigurnosti i povećanje plovnosti.